ÚRAD VLÁDY
SLOVENSKEJ  REPUBLIKY
       sekcia vládnej legislatívy

								Na rokovanie vlády SR
						                    Dňa 17. mája 2006
								K materiálu č.8936/2006
								K bodu č. 

S T A N O V I S K O
k návrhu nariadenia vlády Slovenskej republiky o technických požiadavkách na ochranu chodcov a iných zraniteľných účastníkov cestnej premávky pred zrážkou a pri zrážke s motorovým vozidlom - k novému zneniu ___________________________________________________________________________

I
Návrh nariadenia vlády Slovenskej republiky o technických požiadavkách na ochranu chodcov a iných zraniteľných účastníkov cestnej premávky pred zrážkou a pri zrážke s motorovým vozidlom predkladá minister dopravy, pôšt a telekomunikácií SR P. Prokopovič ako iniciatívny návrh.
	Predkladaným návrhom nariadenia vlády sa do právneho poriadku Slovenskej republiky preberá smernica 2003/102/ES Európskeho parlamentu a Rady zo 17.novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom a o zmene a doplnení smernice Rady 70/156/EHS.
Návrh nariadenia vlády je v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.

Predkladaný návrh nariadenia vlády nebude mať dopad na štátny rozpočet, rozpočet obcí a rozpočty vyšších územných celkov. 
Návrh nariadenia vlády nebude mať ani iný finančný, ekonomický a environmentálny vplyv, ani vplyv na zamestnanosť a podnikateľské prostredie. 
               Návrh nariadenia vlády  sa predkladá bez rozporov.

II

    	       Legislatívna rada vlády Slovenskej republiky prerokovala predmetný návrh nariadenia vlády na svojom zasadnutí 2. mája 2006 a odporučila  návrh nariadenia vlády SR po zapracovaní jej pripomienok a odporúčaní predložiť  na rokovanie vlády SR v  novom znení.     
	                                                             	III		

            Sekcia vládnej legislatívy Úradu vlády SR konštatuje, že v novom znení návrhu nariadenia vlády sú zapracované všetky  pripomienky a odporúčania legislatívnej rady (10 pripomienok). 
	           
            Sekcia vládnej legislatívy Úradu vlády Slovenskej republiky preto odporúča vláde SR návrh nariadenia vlády Slovenskej republiky o technických požiadavkách na ochranu chodcov a iných zraniteľných účastníkov cestnej premávky pred zrážkou a pri zrážke s motorovým vozidlom schváliť ešte s touto pripomienkou :

v § 5 ods. 3 slová „pred účinnosťou tohto nariadenia“ je potrebné nahradiť konkrétnym dátumom navrhovanej účinnosti „31. mája 2006“.

Bratislava   15. mája 2006
Vypracovali: J. Fischerová 

		   Štefan G r m a n
		   generálny riaditeľ
                                                                	   sekcie vládnej legislatívy